text: Доктар біблійнай тэалогіі і пробашч парафіі Найсвяцейшай Тройцы ў Друі (Віцебская дыяцэзія) ксёндз Сяргей Сурыновіч прапануе разважанні на перыяд Вялікага посту для больш глыбокага і плённага перажывання часу падрыхтоўкі да велікодных святаў. Тэксты публікуюцца кожны дзень, акрамя нядзеляў.
  Мц 6, 7–15
  Святы Мацвей у сённяшнім Евангеллі пералічвае нам галоўныя і найбольш істотныя элементы, якія акрэсліваюць малітву. Гэты евангельскі ўрывак з’яўляецца свайго роду змястоўнай катэхезай пра сутнасць і значэнне малітвы.
  Да гэтай тэмы можна аднесці і ўвесь шосты раздзел Евангелля паводле Мацвея, у якім абагульняюцца прамовы Хрыста розных часоў, з розных нагодаў. Пераасэнсаваныя і апрацаваныя першымі хрысціянамі і непасрэдна згаданым евангелістам яны ўтвараюць грунтоўны падмурак і нашай малітоўнай практыкі.
  Малітва першых хрысціянаў заключалася пераважна ў спяванні Псальмаў і разважаннях над тэкстамі Святога Пісання. Як апавядаецца ў «Дзідахэ», малітва, паводле габрэйскай традыцыі, адбывалася тры разы на дзень і складалася з паўтарэння «Ойча наш».
  Звяртаючыся да Стварыцеля, вернікі паварочваліся тварам на Усход, што вынікала з сімволікі раю. Вонкавай малітоўнай паставай было ўкленчванне і ўзношванне рук — згадка пра ўкрыжаванага Хрыста. Знак крыжа вернікі рабілі не толькі над сваім целам, але і над рознымі прадметамі. Кожную справу і падзею першыя хрысціяне заўсёды суправаджалі малітвай.
  У сённяшнім Евангеллі Езус праз словы евангеліста Мацвея дае нам вельмі важную параду адносна таго, як мы павінны маліцца:
  «Калі моліцеся, не гаварыце шмат, як язычнікі, бо яны думаюць, што ў мнагаслоўі сваім пачутыя будуць» (Мц 6, 7).Часам нам здаецца, што, чым болей мы прамовім прыгожых і ўзнёслых словаў у дасканалых мастацкіх і лексічных формах, з выразнай і прыгожай дыкцыяй, тым хутчэй — і нават неадкладна — малітва будзе пачутая і прынятая Богам. Так лічылі язычнікі, якія, звяртаючыся да сваіх бостваў, імкнуліся пераконваць іх бясконцымі аргументамі і ўгаворамі, не маючы пэўнасці, якія з аргументаў будуць пачутыя, а якія не. Язычнікі былі перакананыя, што маліцца трэба непамерна доўга, як мага гучней і заўзяцей.
  Хрыстус не патрабуе такой малітвы:
  «Бо ведае Айцец ваш, у чым вы маеце патрэбу, раней, чым вы папросіце ў Яго» (Мц 6, 8).Бог ведае нашыя нястачы, Ён не чакае ад нас бясконцых словаў і прашэнняў.
  Ён чакае нашага скрушанага і пакорлівага сэрца, поўнага даверу і любові.
  Малітва — гэта не колькасць і якасць прамоўленых слоў, а нашае засяроджанае трыванне ў еднасці з Богам. Шчыра маліцца — гэта значыць быць разам з Богам, усведамляючы Яго паўсюдную прысутнасць. Дасканала маліцца азначае з’яднацца з Ім у тым, чым Ён сам з’яўляецца, — у любові.
  Прыклад такой малітвы пакідае нам Хрыстус, бесперапынна прабываючы ў еднасці са сваім Нябесным Айцом. Так малілася Багародзіца, разважаючы ўсе словы Езуса ў сваім сэрцы. Так узносілі малітву святыя Божыя, узыходзячы да вяршыняў святасці і дасканаласці. Маліцца так Хрыстус вучыць і нас.
  Абноўлена 02.03.2021 22:38
  #Вялікі пост 2021 (88)	
  #Святое Пісанне (142)	
  #Духоўныя парады (172)	
  #Вялікі пост (219)	
  #Духоўнае жыццё (246)	
  Пры выкарыстанні матэрыялаў Catholic.by спасылка абавязковая. Калі ласка, азнаёмцеся з умовамі выкарыстання
  Дарагія чытачы! Catholic.by — некамерцыйны праект, існуе за кошт ахвяраванняў і дабрачыннай дапамогі. Мы просім падтрымаць нашу дзейнасць. Ці будзе наш партал існаваць далей, у значнай ступені залежыць ад вас. Шчыра дзякуем за ахвярнасць, молімся за ўсіх, хто нас падтрымлівае.
  Ахвяраваць
  5 руб.
  10 руб.
  25 руб.
  50 руб.
  100 руб.
  Ахвяраваць
  Як адбываецца аплата
  Калі ў вас няма магчымасці карыстацца карткай, вы можаце ў любым банку пералічыць ахвяраванне на разліковы рахунак:
  р/с BY42 BPSB 3015 1030 8901 3933 0000
  в ОАО 'БПС-СБЕРБАНК' БИК BPSBBY2X
  Раім пачытаць
  «Праз цемру да святла». Заканчэнне анлайн-рэкалекцый у час пандэміі
  Беларускія дамінікане прапануюць у перыяд Адвэнту разам чытаць кнігу Апакліпсісу
  Рукапісы перакладаў Бібліі легендарнага святара Уладзіслава Чарняўскага перададзены ў фонды Нацыянальнай бібліятэкі
  Пра ружанцовую малітву і дары Святога Духа — у кастрычніцкім нумары часопіса «Ave Maria»
  «Праз цемру да святла». Велікапосныя анлайн-рэкалекцыі ў час пандэміі (частка 7)
  Малітва за памерлых — што яна дае?
  . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .
  Галоўная
  Навіны
  Публіцыстыка
  Інтэрв'ю
  Аўтарскія матэрыялы
  Пераклады
  Касцёл у Беларусі
  Літургія
  Бібліятэка
  Пра нас
  Інтэрв'ю
  Аўтарскія матэрыялы
  Пераклады
  Папа Францішак	
  Дух хоча жыць у нас –
  мы пакліканы да вечнага жыцця
  © Мiнска-Магiлёўская архiдыяцэзiя Рымска-каталіцкага Касцёла ў Рэспубліцы Беларусь /
  УНП 101568363 / Рэспубліка Беларусь, г. Мінск, вул. Рэвалюцыйная, 1а / e-mail: info@catholic.by / тэл.: +375 (25) 537 5043 / працоўныя гадзіны: 10.00 – 18.00